CELEX: 32014D0700
Language: sk
Date: 2014-10-08 00:00:00
Title: Rozhodnutie Rady 2014/700/SZBP z  8. októbra 2014 , ktorým sa mení rozhodnutie 2013/183/SZBP o reštriktívnych opatreniach voči Kórejskej ľudovodemokratickej republike

9.10.2014   
            
            
               SK
            
            
               Úradný vestník Európskej únie
            
            
               L 293/34
            
         ROZHODNUTIE RADY 2014/700/SZBP
   z 8. októbra 2014,
   ktorým sa mení rozhodnutie 2013/183/SZBP o reštriktívnych opatreniach voči Kórejskej ľudovodemokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 29,
   so zreteľom na rozhodnutie Rady 2013/183/SZBP o reštriktívnych opatreniach voči Kórejskej ľudovodemokratickej republike (1), a najmä na jeho článok 19,
   keďže:
   
               (1)
            
            
               Rada 22. apríla 2013 prijala rozhodnutie 2013/183/SZBP.
            
         
               (2)
            
            
               Sankčný výbor zriadený podľa rezolúcie Bezpečnostnej rady Organizácie Spojených národov 1718 (2006) o Kórejskej ľudovodemokratickej republike (ďalej len „sankčný výbor“) schválil 28. júla 2014 pridanie nového subjektu do konsolidovaného zoznamu osôb a subjektov podliehajúcich reštriktívnym opatreniam.
            
         
               (3)
            
            
               Sankčný výbor aktualizoval 30. júla 2014 zoznam osôb a subjektov podliehajúcich reštriktívnym opatreniam.
            
         
               (4)
            
            
               V súlade s článkom 22 ods. 1 rozhodnutia 2013/183/SZBP by sa preto zoznam uvedený v prílohe I k uvedenému rozhodnutiu mal zodpovedajúcim spôsobom zmeniť.
            
         
               (5)
            
            
               Taktiež by sa vzhľadom na informácie o úmrtí jednej osoby uvedenej v zozname mala zodpovedajúcim spôsobom zmeniť príloha II k rozhodnutiu 2013/183/SZBP,
            
         PRIJALA TOTO ROZHODNUTIE:
   Článok 1
   Prílohy I a II k rozhodnutiu 2013/183/SZBP sa menia tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Luxemburgu 8. októbra 2014
      
         
            Za Radu
         
         
            predseda
         
         M. LUPI
      
   
   
      (1)  Ú. v. EÚ L 111, 23.4.2013, s. 52.
   
      PRÍLOHA
      
                  I.
               
               
                  Do zoznamu uvedeného v prílohe I k rozhodnutiu 2013/183/SZBP sa pridáva tento subjekt:
                  Zoznam osôb podľa článku 13 ods. 1 písm. a) a osôb a subjektov podľa článku 15 ods. 1 písm. a)
                  B.   Subjekty
                  
                               
                           
                           
                              Meno
                           
                           
                              Pseudonym
                           
                           
                              Miesto
                           
                           
                              Dátum označenia
                           
                           
                              Ďalšie informácie
                           
                        
                              20.
                           
                           
                              Ocean Maritime Management Company, Limited
                              (OMM)
                           
                           
                               
                           
                           
                              Donghung Dong, Central District, PO BOX 120, Pchjongjang, KĽDR;
                              Dongheung-dong Changgwang Street, Chung-Ku, PO Box 125, Pchjongjang.
                           
                           
                              28.7.2014
                           
                           
                              Ocean Maritime Management Company, Limited (číslo IMO: 1790183) je prevádzkovateľom/správcom plavidla Chong Chon Gang. To zohralo kľúčovú úlohu pri zariadení prepravy ukrytého nákladu zbraní a súvisiaceho materiálu z Kuby do KĽDR v júli 2013. Spoločnosť Ocean Maritime Management Company, Limited tak prispela k činnostiam zakázaným podľa rezolúcií, konkrétne v súvislosti so zbrojným embargom uvaleným rezolúciou 1718 (2006), zmeneným rezolúciou 1874 (2009), a prispela k obchádzaniu opatrení, ktoré boli týmito rezolúciami stanovené.
                           
                        
            
                  II.
               
               
                  Záznamy pre nasledovné osoby a subjekty uvedené v prílohe I k rozhodnutiu 2013/183/SZBP sa nahrádzajú týmito záznamami:
                  Zoznam osôb podľa článku 13 ods. 1 písm. a) a osôb a subjektov podľa článku 15 ods. 1 písm. a)
                  A.   Osoby
                  
                               
                           
                           
                              Meno
                           
                           
                              Pseudonym
                           
                           
                              Dátum narodenia
                           
                           
                              Dátum označenia
                           
                           
                              Ďalšie informácie
                           
                        
                              2.
                           
                           
                              Ri Je-Son
                           
                           
                              kórejské meno:
                              
                                 ;
                              čínske meno:
                              
                                 
                              alias Ri Che Son
                           
                           
                              narodený: 1938
                           
                           
                              16.7.2009
                           
                           
                              Minister pre odvetvie atómovej energie od apríla 2014. Bývalý riaditeľ Generálneho úradu pre atómovú energiu (GBAE), ktorý je hlavnou agentúrou riadiacou jadrový program Kórejskej ľudovodemokratickej republiky; v niekoľkých prípadoch podporil úsilie v jadrovej oblasti vrátane riadenia jadrového výskumného strediska v Yongbyone a spoločnosti Namchongang Trading Corporation zo strany GBAE.
                           
                        B.   Subjekty
                  
                               
                           
                           
                              Meno
                           
                           
                              Pseudonym
                           
                           
                              Miesto
                           
                           
                              Dátum označenia
                           
                           
                              Ďalšie informácie
                           
                        
                              14.
                           
                           
                              Leader (Hong Kong) International
                           
                           
                              Leader International Trading Limited; Leader (Hong Kong) International Trading Limited
                           
                           
                              LM-873, RM B, 14/F, Wah Hen Commercial Centre, 383 Hennessy Road, Wanchai, Hongkong, Čína.
                           
                           
                              22.1.2013
                           
                           
                              Leader International (hongkonské registračné číslo spoločnosti 1177053) uľahčuje prepravu v mene spoločnosti Korea Mining Development Trading Corporation (KOMID). Spoločnosť KOMID, ktorú výbor označil v apríli 2009, je najvýznamnejšou spoločnosťou KĽDR obchodujúcou so zbraňami a hlavným vývozcom tovarov a zariadení súvisiacich s balistickými raketami a konvenčnými zbraňami.
                           
                        
            
                  III.
               
               
                  Zo zoznamu uvedeného v prílohe II k rozhodnutiu 2013/183/SZBP sa vypúšťa táto osoba:
                  A.   Osoby
                  
                           
                              5.
                           
                           
                              JON Pyong-Ho.